kardosdrur/scandi-wiki huggingface dataset:
Edogawa Ranpo

Tarō Hirai (平井 太郎 Hirai Tarō, født 21. oktober 1894, død 28. juli 1965) var en japansk krimiforfatter og anmelder. Kogoro Akechi er navnet på den detektiv han skabte og som oftest var hovedkarakteren for hans noveller.

Tarō Hirai blev født i Mie præfekturet i 1894. Han voksede op i Nagoya og fra 1912, begyndte han at studerede økonomi ved Waseda universitetet. Efter hans graduation i 1916, arbejdede han i en række småjobs heriblandt avisredaktør og sælger af soba nudler.

I 1923 skrev han sin første krimi, Nisen Dôka. Historien blev udgivet under kunstnernavnet Edogawa Rampo. Hirai var en stor beundrer af vestlige krimiforfattere, i særdeleshed Edgar Allan Poe. Hans kunstnernavn ”Edogawa Rampo” (江戸川 乱歩 Edogawa Ranpo) er faktisk den fonetiske gengivelse af Poes navn på japansk. Andre forfattere som inspirerede ham var Maurice Leblanc og Sir Arthur Conan Doyle. Selv om der var blevet skrevet andre krimier i Japan før Rampo, anerkendes denne historie som den første moderne kriminovelle i Japan.

Han grundlagde og bestyrede senere Mystery Writers of Japan (en).

Rampo kunne forstå talt engelsk men ikke tale eller læse det særligt godt. Han og hans oversætter, James B. Harris, samarbejdede i fem år for at producere den første engelske oversættelse af nogle af hans historier.

Hans værker er blevet omsat til film et utal af gange. En fiktiv version af Rampo er hovedkarakteren i The Mystery of Rampo, som er en film fra 1994. 2005 antologifilmen Rampo Jikoku (Rampo Noir), med Tadanobu Asano, adapterer fire af hans short stories.

Eksterne henvisninger 

Krimiforfattere
Skønlitterære forfattere fra Japan
Japanere i 1900-tallet
General of the Army (USA)

General of the Army er historisk den næsthøjeste rang i den amerikanske hær efter the Commander-in-Chief, som altid indehaves af USA’s præsident.

Den nævnte rang kan sidestilles med henholdsvis den amerikanske flådes Fleet Admiral og det amerikanske luftvåbens General of the Air Force samt andre landes feltmarskaller.

Perioder
Rangen General of the Army har eksisteret i to perioder:

Første periode mellem 1866 og 1888

Anden periode
Den anden periode går fra 1944 til 2012, uden at der for nuværende er nogen indehaver af denne rang.

General of the Army
Kun fem amerikanske generaler har været udnævnt til General of the Army, femstjernet general, i denne periode, den sidste var Omar Bradley.

Se også
General of the Armies
Feltmarskal
Generaloberst

Militære titler
United States Army
Conan Barbaren

Conan the Barbarian er en fiktiv karakter skabt af den amerikanske forfatter Robert E. Howard i 1932. Han er en vigtig figur i fantasygenren.

Bøger 
Howards Conan-noveller blev udgivet i Weird Tales og andre magaziner. Siden hans død i 1936 er mange nye Conan-bøger udkommet, blandt andet skrevet af Poul Anderson, L. Sprague de Camp, Robert Jordan, Harry Turtledove og Karl Edward Wagner.

I nogen lande er ophavsretten til de tidligste historier udløbet.

Tegneserier 
Conan har optrådt i comics næsten uafbrudt siden 1970. Den første serie blev udgivet af Marvel Comics og var oprindelig skrevet af Roy Thomas og tegnet af Barry Windsor-Smith. En avisstribe udkom i 1978-81.

Dark Horse Comics overtog karakteren i 2003.

Film 
I 1982 udkom filmen Conan the Barbarian instrueret af John Milius der anses som Arnold Schwarzeneggers gennembrudsrolle. Den er løst bygget på Howards historier og blev skrevet af Oliver Stone og John Milius. Filmen foregik i bronze- og jernalderen og indeholdt kun få overnaturlige elementer.

Richard Fleischers Conan the Destroyer var en lettere og mere børnevenlig fortsættelse fra 1984, en mere traditionel sword and sorcery fortælling med magi, uhyrer og fantastiske elementer.

I 2011 udkom en anden filmatisering med titlen Conan the Barbarian instrueret af Marcus Nispel og med Jason Momoa i titelrollen som Conan.

Der har også været flere tv-serier.

Ekstern henvisning 

 Robert E. Howard Conan-historier på Wikisource (på engelsk)

Fiktive personer
Tårnby Stadion

Tårnby Stadion er et idrætsanlæg beliggende på Gemmas Allé 41 i Tårnby Kommune på Amager.

Anlægget består af en opvisningsbane til atletik og fodbold (banestørrelse: 105 x 68 meter, lysanlæg: 350 lux) og  træningsbaner til fodbold samt tilstødende lokaler for bl.a. styrketræning. Atletikopvisningsbanen er med kunststof-belægning. Dertil er tre nye kunststofbaner til fodbold på vej. Idrætsanlægget havde indtil 2006 en grusbane i det nordvestlige hjørne, som den nuværende kunstgræsbane med indhegning er bygget oven på.

Fodboldklubben AB Tårnby afvikler alle deres hjemmebanekampe på Tårnby Stadion, som har en tilskuerkapacitet på 10.000, hvoraf 350 er siddepladser. Tilskuerrekorden på stadion er samtidig tilskuerrekord på Amager og ligger tilbage den 19. maj 1976 i en kamp mellem Kastrup Boldklub og Boldklubben Fremad Amager (den første kamp i Slaget om Amager) i den bedste fodboldrække, som overværes af 11.200 tilskuere.

Tårnby Stadion er hjemmebane for Amager Atletik Club som årligt arrangere Tårnby Games.

Ved siden af stadion ligger AB Tårnbys klubhus(øst afdelingen), og 6 min. gang fra stadion ligger Øresundsmotorvejen (E20), Tårnby Station samt Tårnby Torv.

Ekstern henvisning 
www.taarnby.dk  Tårnby Stadions hjemmeside.

Sport på Amager
Fodboldstadioner i Danmark
Atletikstadioner i Danmark
Bygninger, konstruktioner og anlæg i Tårnby Kommune
Rumiko Takahashi

Rumiko Takahashi (留美子 高橋, Takahashi Rumiko) blev født den 10. oktober 1957 i Niigata, Japan. Hun lever af at tegne mangaer og er også en af Japans rigeste kvinder og tegneserieskabere (i 2004, måtte hun betale 142.7 million yen i skat). Hendes mangaer såvel som deres anime adaptationer er meget populære i Europa og i USA. Hun er den mest læste serieforfatter i verden, da over 100 millioner bind af hendes serier er blevet solgt i Japan alene. Hun kaldes også "Mangaens Prinsesse". Ud over lange mangaserier tegner Rumiko Takahashi også meget ofte one-shot manga'er.
Rumiko Takahashi udviste kun i megen ringe grad interesse i manga'er, da hun var lille, selv om hun tegnede allerede så tidligt som i gymnasiet. Under sit ophold i Tokyo Daigaku skrev hun sig ind på Gekiga Sonjuku, en mangaskole grundlagt af Kazuo Koike (skaberen af Crying Freeman og Lone Wolf and Cub). Hun fulgte hans råd og begyndte at udgive sine første doujinshi (det japanske svar på et fanzine) i 1975, heriblandt Bye-Bye, Road og Star of Futile Dust. Kazuo Koike tvang ofte sine elever til at skabe spændende, veludtænkte karakterer, og hans indflydelse kom i stor grad til at præge Rumiko Takahashis manga-serier igennem hele hendes karriere.

Manga-serier 
 Urusei Yatsura 1978-1987, 34 bind.
 Maison Ikkoku 1980-1987, 15 bind.
 Mermaid Saga 1984-1994 (med flere afbrydelser i udgivelsen), 4 bind.
 Ranma 1/2 1987-1996, 38 bind.
 One Pound Gospel, 4 bind.
 InuYasha 1996 – 2009, 56 bind
 RIN-NE 2009 -

Anerkendelse 
Rumiko Takahashi har vundet en række priser for sine værker, såvel i Japan som i USA:
 1981: 26. Shogakukans Manga-Pris (Kategori Shōnen/Shōjo) for Urusei Yatsura 
 1987: 18. Seiun-Pris for Urusei Yatsura 
 1989: 20. Seiun-Pris for Mermaid Saga 
 1994: San Diego-Comic-konventionens Inkpot Award 
 2002: 47. Shogakukan Manga-Pris (Kategori Shōnen) for Inu Yasha

Referencer 

Mangaka
Tegnere fra Japan
Verdens største metropolområder

Et koncept, der måler verdens største byer, er metroområder, der er baseret på arbejdsmarkedet og er typisk defineret som et beskæftigelsescenter (et område med en høj densitet af arbejdspladser) og de omkringliggende områder, der har omfattende pendling til centeret. Der er i øjeblikket ingen almindelig accepteret, global definition af præcis, hvad der udgør et metroområde, hvilket gør sammenligninger mellem byer i forskellige lande vanskeligt.

Som et alternativ til metroområdet introducerede Eurostat begrebet større byzone i 2004. På samme måde definerer OECD funktionelle byområder for byer i OECD-lande. Både større byområde og funktionelle byområde definerer en by som en bykerne omgivet af en pendlingszone, og det svarer til det generelle koncept for "metroområdet". Eurostat beregner kun større byzone-populationer for EU-medlemsstater, kandidatlande og medlemmer af det europæiske frihandelsområde. OECD beregner funktionelle byområder i OECD-landene. Disse to statistikker er derfor ikke tilgængelige for de fleste udviklingslande.

For sammenlignelighed indeholder denne liste hovedsageligt tal fra "Demographia World Urban Areas" (13th Annual edition, april 2017).

Verdens absolut største metroområde er Tokyo-Yokohama med 37.900.000 indbyggere. Listen indeholder 23 metrområder med mere end 4.310.000 indbyggere i Kina, 12 metroområder i USA med mere end 4.295.000 indbyggere og ni metroområder i Indien med mere end 5.935.000 indbyggere. Europa, inklusiv Rusland, har i alt ni byområder på listen.

Metroområder i indbyggertal

Historie 

I løbet af tiåret 2007 til 2017 er 19 metroområder faldet ud af listen over verdens 100 største metroområder:

I Europa faldt tre byer ud af listen: Berlin, Rom og Athen.

I Afrika faldt to byer ud af listen: Algier og Cape Town.

I Nordamerika faldt to byer ud af listen: Detroit og Montreal.

I Sydamerika faldt seks byer ud af listen: Porto Alegre, Recife, Brasilia, Salvador, Fortaleza og Medellín.

I Australien faldt to byer ud af listen: Sydney og Melbourne.

I Asien faldt fire byer ud af listen: Chittagong, Pusan, Changchun og Pyongyang.

Referencer 

Største metropolområder
Milan

Milan kan henvise til flere artikler:
 Milano – Italiensk storby (en:Milan)
 AC Milan – et af byens fodboldhold
 MILAN (missil) – Missile d´Infanterie Léger ANtichar, fransk/vesttysk panserværnsmissil
 Milan (Ohio)
Bycykel

Ideen bag en bycykel eller elbycykel -ordning er at etablere en alternativ transportmulighed i byen både for borgerne og turisterne. Dette til gavn for både brugerne, byen og miljøet. Oprindeligt udtænkte provoerne en lignende idé med deres Hvid-cykel-plan, hvor kommunerne skulle indkøbe og stille tusindvis af hvidmalede cykler frit til disposition som et led i kampen mod privatbilismen. I dag er bycykler delvis reklamefinansieret med tilskud fra kommunen.

Bycyklen er blevet videreudviklet, næste generation i København blev med tablet-computer og batteri (elbycykel), LED forlygte der tænde automatisk i lygtetændingstiden i 2012.

International udbredelse 
København var en af de første byer, der indførte bycykler i 1989. Siden har storbyer som Paris og Barcelona etableret lignende projekter. Kandidaterne til borgmestervalget i London i 2008 havde bycykelprojekter med i deres valgprogram.

International anerkendelse 
Bycyklen vandt i 2008 anerkendelse for at være bedste bæredygtige transportmiddel og teknologi ved Virgin Holidays’ Responsible Tourism Awards.

Referencer

Eksterne henvisninger 
 Dansk – Den officielle hjemmeside for Bycyklen – København på to hjul
 Bycykel Århus

Cykeltyper
Vejens udstyr
Deleøkonomi
SpVgg Greuther Fürth

SpVgg Greuther Fürth er en tysk fodboldklub fra Fürth i Bayern, der i spiller i landets næstbedste række, 2. Fußball-Bundesliga.

Historie 
Klubben blev grundlag i 1903 under navnet SpVgg Fürth, og allerede i 1914 vandt den sit første tyske mesterskab. Det blev til yderligere to i løbet af 1920'erne.

Efter 2. verdenskrig rykkede klubben ned i de lavere rækker, og først i 1970'erne var den at finde i 2. Bundesliga igen. I 1983 rykkede klubben dog ned i de lavere rækker igen, og meget tydede på, at klubben aldrig skulle komme op igen. Men i 1996 fusionerede klubben med landsbyklubben TSV Vesterbergsgreuth, der lå i samme række som Fürth. Klubben tog dermed sit nuværende navn, og allerede i 1997 rykkede fusionsklubben op i 2. Bundesliga. I 2006 var klubben tæt på oprykning til Bundesligaen, men snublede på målstregen og måtte se sig overhalet af Energie Cottbus.
SpVgg Greuther Fürth rykkede i 2012 op i Bundesligaen.

Klubben har et drabeligt had-forhold til FC Nürnberg, angiveligt fordi en stjernespiller i 1920 giftede sig med en pige fra Nürnberg og derfor forlod klubben.

Henry Kissinger er passioneret fan af klubben.

Nuværende trup

Udlånt

Resultater 
Tysk mester
 Vinder (3): 1914, 1923, 1929

Kendte spillere 
  Karl Mai
  Jörg Albertz

Danske spillere 
  Viggo Jensen
  Troels Bech
  Hans Henrik Andreasen
  Tobias Mikkelsen
  Uffe Bech

Kilder

Eksterne henvisninger 

 SpVgg Greuther Fürths officielle hjemmeside

Fyrth, SpVgg Greuther
Etableret i 1903
Fürth
Fanejede fodboldklubber
Bernd Schuster

Bernd Schuster (født 22. december 1959) er en tysk fodboldtræner. Som spiller spillede han sammen med Allan Simonsen i FC Barcelona, hvor han scorede 63 mål i 170 kampe, før han i 1988 skiftede til Real Madrid. Mandag den 9. juli 2007 blev Bernd Schuster præsenteret som ny træner i Real Madrid, – han afløser Fabio Capello som blev fyret trods et spansk mesterskab 06/07. Senest var han træner i Getafe CF. Han blev afskediget 9. december 2008, efter at have haft en periode med svigtende resultater.

Referencer 

Fodboldspillere fra Tyskland
Fodboldspillere fra 1. FC Köln
Fodboldspillere fra FC Barcelona
Fodboldspillere fra Real Madrid CF
Fodboldspillere fra Atlético Madrid
Fodboldspillere fra Bayer 04 Leverkusen
Fodboldtrænere fra Tyskland
Fodboldtrænere fra Málaga CF
Fodboldspillere fra Club Universidad Nacional
Deltagere ved det europæiske mesterskab i fodbold 1980
Aaron Seltzer

Aaron Seltzer (født 12. januar 1974) er en amerikansk filminstruktør, manuskriptforfatter og producer, der er mest kendt for sine filmparodier sammen med Jason Friedberg. 

Han er bedst kendt for sin  Movie film serie, inkluderende hans manuskriptarbejde på den første Scary Movie film, lige så vel som at være instruktør på både Epic Movie og Date Movie. Seltzer arbejder ofte sammen med sin gode partner og ven, Jason Friedberg som han laver alle sine film sammen med. De har sammen også skrevet adskillige andre satiremanuskripter, der stadig ikke er blevet filmatiseret, som "Raunchy Movie" og "Remembering the Titans On Any Given Sunday Gives Me The Varsity Blues". De har også fuldført manuskriptudgaver af "Little Green Men" og "The Year Without Santa Claus", samt "H.R. Pufnstuf" og en gennemskriving af "Scary Movie 3: Episode I – Lord of the Brooms". Alle manuskripterne er nuværende i udvikling.

Filmografi

Eksterne henvisninger 
 

Filminstruktører fra USA
Pangram

Et pangram (fra græsk πᾶν γράμμα pan gramma, ”hvert bogstav”) er en sætning der indeholder alle alfabetets bogstaver. Pangrammer bruges blandt andet til at eksemplificere skrifttyper og teste teknisk udstyr. De fleste pangrammer er dog lavet for sjov, som en slags sprogleg.

Noget af udfordringen når man laver et pangram, er at gøre det så kort som muligt. I det perfekte (også kaldet ægte) pangram optræder hvert bogstav kun én gang. (Sædvanligvis skelner man ikke mellem store og små bogstaver.) På mange sprog er det umuligt at lave et perfekt pangram uden at ty til forkortelser eller obskure fremmedord. 

Pangrammets ”modsætning” er lipogrammet, hvor det gælder om at undgå et eller flere bogstaver.

Pangrammer på dansk

Perfekt pangram 
 Høj bly gom vandt fræk sexquiz på wc. (29 bogstaver.)
Udfærdiget af Kenneth Rosenkilde – Ikast. Optaget i Guinness rekordbog år 2000.

Andre pangrammer 
 Quizdeltagerne spiste jordbær med fløde, mens cirkusklovnen Walther spillede på xylofon. (76 bogstaver.)

Selv-refererende pangram 
Et selv-referende pangram er en sætning, som ud over at indeholde alle alfabetets bogstaver også beskriver indholdet af samme sætning, for eksempel:
 Dette pangram på den danske Wikipedia rummer seks a'er, et b, et c, syv d'er, fireoghalvtreds e'er, otte f'er, seks g'er, to h'er, otte i'er, tre j'er, syv k'er, to l'er, seks m'er, seks n'er, fjorten o'er, fire p'er, et q, fireogtredive r'er, fjorten s'er, femogtyve t'er, to u'er, syv v'er, to w'er, et x, fem y'er, et z, et æ, et ø og to å'er.

Kendte pangrammer fra computerverdenen 
 The quick brown fox jumps over the lazy dog. (Engelsk, 35 bogstaver: ”Den hurtige brune ræv springer over den dovne hund.”) – Brugt af adskillige computerprogrammer, såsom de engelske udgaver af Windows
 Jackdaws love my big Sphinx of Quartz (Engelsk, 31 bogstaver: ”Alliker elsker min store kvartssfinks.”) – Også i brug af Windows.
 Portez ce vieux whisky au juge blond qui fume. (Fransk, 37 bogstaver: ”Bring denne gamle whisky til den blonde dommer som ryger.”)
 Stróż pchnął kość w quiz gędźb vel fax myjń. (Polsk, 35 bogstaver: ”Vogteriet skubbede benet i musikerens quiz, også kaldet faxvask.”)

Sprogforskning
Ordtyper
Jason Friedberg

Jason Friedberg (født 13. oktober 1971 i Newark, New Jersey) er en amerikansk filminstruktør, manuskriptforfatter og producer, der sammen med Aaron Seltzer er kendt for sine filmparodier.

Friedberg er bedst kendt for sit manuskriptarbejde på den første Scary Movie-film såvel som at være instruktør på Epic Movie og Date Movie. Han arbejder ofte sammen med sin gode partner og ven, Aaron Seltzer, som han har lavet alle sine film sammen med.

Friedberg og Seltzer har sammen skrevet adskillige andre satiremanuskripter, der stadig ikke er blevet filmatiseret som "Raunchy Movie" og "Remembering the Titans On Any Given Sunday Gives Me The Varsity Blues". De har også fuldført manuskriptudgaver af "Little Green Men" og "The Year Without Santa Claus", samt "H.R. Pufnstuf" og en gennemskrivning af "Scary Movie 3: Episode I – Lord of the Brooms".

Filmografi

Eksterne henvisninger 
 

Filminstruktører fra USA
Døden

Døden har flere betydninger:
 Død – betegnelsen for afslutningen på alle former for liv.
 Døden (væsen) – figur/person som siges at komme når nogen skal dø.
 Døden (Diskverden) – en gennemgående karakter i Terry Pratchetts bøger om Diskverdenen.
 Døden (film) – dansk stumfilm fra 1910
 Døden (bog) - Politisk roman af Erwin Neutzsky-Wulff
Team Milram

Team Milram var et tysk cykelhold i UCI ProTour. Holdet blev startet op i efter at Domina Vacanze og Team Wisendof slog sig sammen for at øge vinderchancerne.

Holdets hovedsponsor var Milram, et produktmærke fra Nordmilch der er en kernevirksomhed for produktion og salg af mælk, ost og andre mejeriprodukter over hele verden.

2009

Rytterne

Sejre 2007

Udstyr 
 Beklædning: Vermarc
 Cykler: Focus
 Gear: SRAM
 Hjul: Lightweight

Eksterne links 
 Officiel hjemmeside 

Ophørte cykelhold fra Tyskland
Etableret i 2006
Kal Penn

Kalpen Suresh Modi (født 23. april 1977) er en amerikansk skuespiller, der går under kunstnernavnet Kal Penn. Han er kendt for at medvirke som roller i film som Harold & Kumar Go to White Castle, National Lampoon's Van Wilder og  The Namesake (2007).

Tidlige liv 
Penn blev født i Montclair, New Jersey til en ingeniør far, og en mor, der arbejde som en duftvurderer for et perfume selskab; begge hans forældre var immigranter fra Gujarati indisk afstamning. Penn er student fra Howell High School og The Fine and Performing Arts Specialized Learning Center i tre år. Han gik på Freehold Township High School hvor han kun på sit sidste år. Efterfulgt modtog han undervisning på University of California, Los Angeles hvor han tilegnede sig en høj grad i film og sociologi. Mens han gik på UCLA, var han et stiftmedlem af den intellektuelle undergrundsgruppe, "6 South." På grund af kreative forskelligheder i gruppen, blev den opløst men er for øjeblikket i overvejelse om en en genforening. Han spillede også en stor rolle i on-campus klubben, Sangam, som han også forlod.

Penn har været vegetar siden sin fødsel.

Karriere 
Penn spillefilmsdebuterede i 1998 i Express: Aisle to Glory. Han har siden optrådt i American Desi, National Lampoon's Van Wilder, Malibu's Most Wanted, A Lot Like Love, Harold and Kumar Go to White Castle, Dude, Where's the Party?, Love Don't Cost a Thing, Superman Returns, National Lampoon's Van Wilder: The Rise of Taj, Epic Movie, The Namesake, og vil være en del af den kommende Harold & Kumar Go to Amsterdam. Penn medvirkede i The Lonely Islands afslåede Awesometown MTV pilot musikvideo, sammen med sin bedste ven Brandon Routh (der spillede Superman i Superman Returns). Penn spillede også en af Lex Luthors håndlangere i Superman Returns.

I januar 2007, optrådte Penn i de første 4 episoder i 6. sæson af 24 timer som Ahmed Amar, en skurk. Penn siger at han var lige ved at takke nej til rollen på grund af personlige problemer. Han optrådte også i januar 2007 i satirekomedie filmen Epic Movie, hvor han spillede en af hovedrollerne som Peter, samt i tv-serien Law & Order: Special Victims Unit, hvor han spillede en farlig voldtægtsforbryder og morder.

I foråret 2008, vil Penn være en besøgende underviser i Asian American Studies på University of Pennsylvania. Han vil undervise i to fag: “Images of Asian Americans in the Media,” og “Contemporary American Teen Films.”
Han spillede også med i den kendte dramaserie House M.D. som Dr. Lawrence Kutner, men hans karakter er ikke med længere, eftersom han har tilsluttet sig Obamas administration som en "Associate Director" i Det Hvide Hus' Office of Public Engagement, hvor han benytter sin film og sociologiuddannelse fra UCLA.

Filmografi

TV Filmografi

Fodnoter

Eksterne henvisninger 

 
 Kal Penns Myspace
 Five Questions for Kal Penn , Nirali Magazine, December 2006
 Kal Penn Goes to Hollywood , Nirali Magazine, September 2004

Skuespillere fra USA
Willy Wonka

Willy Wonka er en fiktiv figur i Roald Dahls roman Charlie og chokoladefabrikken fra 1964.

Willy Wonka er verdens bedste chokoladefabrikant og lever et liv isoleret fra omverden i sin gigantiske fabrik Wonkaland. Willy Wonka er en mand uden barndom, faderen var den strenge og dominerende tandlæge Dr. Wonka, som Willy brød al kontakt med som 11-årig.

Willy Wonkas lidenskab er chokolade og slik, som en slags hån mod tandlæge-faderen, der aldrig gav ham lov til at spise slik som barn. Willy Wonka har vundet en mængde priser for sit slik, og hans chokoladefabrik er den største i verden, 50 gange så stor som den næststørste.

Willy Wonka er blevet spillet af blandt andet Gene Wilder i filmen Willy Wonka and the Chocolate Factory fra 1971. Johnny Depp spillede rollen i Charlie og chokoladefabrikken (film) fra 2005. I satirekomediefilmen Epic Movie spillede skuespilleren Crispin Glover en fjollet udgave af Depps rolle.

Eventyr
Fiktive personer
Slumstormer

Slumstormer er en betegnelse for dem, som besatte tomme og kondemnerede ejendomme fra 1960’erne til begyndelsen af 1970’erne. Slumstormer bevægelsen aftog efter at Folketinget vedtog "Slumstormer-paragrafen" jf. Lov nr. 227 af 19. maj 1971 om en ændring af saneringsloven § 55, stk. 2., der lovliggjorde at borgere kunne ibrugtage og bebo ejendomme, der skulle nedrives, til de blev nedrevet. Eksempler på Slumstormerbesættelser er :  Sofiegården, Anholtsgade i Aarhus, Folkets Hus, Dronningensgade og endeligt Bådsmandsstræde Kaserne Christiania.

Næste bølge af husbesættelser fra begyndelsen af 1980'erne omtales som BZ-bevægelsen.  De mest kendte af BZ-bevægelsens besættelser er:  Arbejdernes Fællesbageri (Rutana), Schiønning & Arvé, Musik Mekanisk Museum og Sorte Hest.

Slumstormerne og BZ-bevægelsen er identiske i handling: begge besatte tomme bygninger og grunde. Forskellen er i de politiske ytringer og den ungdomskultur, der omgav bevægelserne.

Eksterne henvisninger 

 – Christianias hjemmeside

Referencer 

Danmark i 1960'erne
Danmark i 1970'erne
Politiske bevægelser
Ungdomskultur
Anarkisme
Autonome grupper og tilholdssteder i Danmark
Uroligheder i København